Dregið verður úr bestu lausnunum og sigurvegarinn fær veglegan jólaglaðning . Jóladagatal TR er ætlað öllum þeim sem eru áhugasamir um skák . Mynd : Búi Kristjánsson Bjúgnakrækir hefur alltaf verið mjög hrifinn af mismunandi mátþemum . Hann hefur horft á öll myndbönd skákþjálfarans og FIDE-meistarans Ingvars Þórs Jóhannessonar á Youtubeum Mynstursþekkingu ( e. Pattern recognition ) . Hann nýtur þess líka að leysa mátþrautir í puzzle rush á chess.com . Metið hans þar eru 36 þrautir á 5 mínútum . Eftir að hafa þjálfað sig svona vel í mátþemunum er Bjúgnakrækir fljótur að sjá mátleiðir þegar þær bjóðast . Í nýlegri skák á Íslandsmótinu í netskák hafði Bjúgnakrækir hvítt gegn sterkum skákmanni að norðan , liðsmanni í Skákfélagi Akureyrar og fyrrum Reykjavíkurmeistara í skák . Bjúgnakrækir tefldi , eins og alltaf , undir dulnefni sínu Bjuggi en andstæðingur hans kallaði sig Kok-i-bauk . Eftir 20. leik svarts , … Kb 8 , kom meðfylgjandi staða upp þar sem Bjuggi átti leik . Geturðu fundið kæfingarmát í 4 leikjum fyrir hvítan ?